RESOLUCIÓN do 25 de outubro de 2006 pola que se convoca un curso sobre aspectos xurídicos e policiais das alcoholemias.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/11/2006

Dentro das actividades programadas para o ano 2006, en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a celebración dun curso sobre aspectos xurídicos e policiais das alcoholemias, que deberá desenvolverse conforme as seguintes bases:
-Obxectivos.
Coñecer a normativa que regula os procedementos operativos relacionados coa alcoholemia nos condutores.
Dominar as técnicas de control, de confirmación e de elaboración de dilixencias e atestados vencellados a este tipo de incidencias.
-Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense.
-Destinatarios.
O curso vai dirixido aos membros dos corpos de policía local da provincia de Ourense.
-Inscrición.
A inscrición dos participantes será totalmente gratuíta.
-Prazas.
30 prazas.
-Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de novembro ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
-Datas.
O curso realizarase do 20 ao 24 de novembro.
O horario será das 16.30 ás 20.30 horas.
-Contido.
Módulo I:
Normativa e aspectos xurídico-penais e administrativos.
Módulo II:
Procedemento de utilización de medios técnicos e establecemento de dispositivos policiais de control.
Módulo III:
Elaboración de atestados e dilixencias policiais.
-Relación de admitidos.
A relación de admitidos farase pública o día 17 de novembro a partir das 14.00 horas, tanto pola Deputación Provincial de Ourense como polo Centro de Estudos Xudiciais e Seguridade Pública de Galicia e na páxina web
http://cexesga.xunta.es, ou ben poden coñecer e confirmar a súa asistencia chamando aos teléfonos 986 59 02 41 (Cexesga
) ou
988 38 51 42 (Departamento de Formación Continua da Deputación Provincial de Ourense).
-Lugar.
O curso desenvolverase nas aulas do centro cultural da Deputación Provincial de Ourense sito na rúa Progreso, nº 30.
-Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada nel.
-Modificacións.
Tanto o Centro de Estudos Xudiciais e Seguridade Pública de Galicia como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 25 de outubro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia